AksaraLLM/aksara-bahasa-daerah-v1 huggingface dataset:
Saéran gunting (Dicrurus macrocercus Vieillot) nyaéta manuk anu asalna tina spesies dicruridae.

Manuk saéran kelirna paul semu hideung, pamatuk jeung cékérna ogé hideung, buntutna nyagak kawas gunting, panjang awakna kurang leuwih 29 cm.

Sagigireun di nagara urang, manuk saéran ogé loba kapanggih hirup tur baranahan di nagara séjén saperti: Afganistan; Bangladesh; Bhutan; Kamboja; Cina; India; Republik Demokratik Rakyat Laos; Malaysia; Myanmar; Nepal; Pakistan; Singapura;  Sri Langka; Taiwan,  Thailand; jeung Viet Nam. 

Sanajan hirup di kebon-kebon, saéran mah henteu kasebut hama pikeun pepelakan. Kahakanna kayaning simeut, papatong, kukupu, rinyuh, jeung sajabana.
Malahan baheula manuk saéran mah sok dimangpaatkeun pikeun cicirén, mangsa aya monyét atawa sato séjén nu ngadon ngaruksak pepelakan. Pareng aya monyét asup ka kebon, manuk saeran récét disarada ngagareuwahkeun patani mun pareng keur di jero saung sangkan gura-giru kaluar.  

Manuk saéran sok euntrup dina tonggong munding, ngadon ngala kutu atawa piteuk nu nyongcongan ka munding.

Ku munding ogé tara ieuh dipaliré manuk nu anjeucleu dina tonggongna téh, ku lantaran pada-pada méré kauntungan jeung mangpaat séwang-séwangan.

Manuk seubeuh ngakan kutuna, atuh munding senang pédah henteu dicongcongan waé  kutu atawa piteuk nu matak arateul.

Manuk saéran sanajan leutik tapi lébér ku wawanén, entong-entong manuk saukuran awakna dalah heulang nu ukuranna leuwih gedé sieuneun ku manuk saéran mah.
Saha baé nu ngaganggu, sok tuluy dibeberik bari dipacokan.

Dicutat tina

Sasatoan Indonésia
Sasatoan dumasar wewengkon
Sunda
Sasatoan
Sasatoan Sunda
Aves
Manuk Asia Tenggara
Manuk Indonésia
Dicruridae
Caladi batu (Meiglyptes tristis) nyaéta spesies manuk nu asalna tina kulawarga Picidae. Loba kapanggih hirup di pulo Kalimantan, Sumatra jeung pulo Jawa utamana Jawa Barat.
Mikaresep ulin di daérah tegalan, sisi leuweung, jeung sisi basisir, hirup susulumputan dina dahan-dahan tangkal nu leutik.
Manuk caladi batu mah tara hirup abring-abringan/ngabubuhan, tapi sok nyorangan baé mun henteu bareng jeung pasanganna. 

Mangsa datang usum begér jeung anakan, manuk caladi sok remen katempo ngaliang dina tangkal pikeun nunda endog jeung ngagedékeun anak-anakna. Nyiar hakaneun dina tangkal nu luhur teu rsepeun ulin dina tangkal nu pendek, karesepna sabangsaning sireum.
Kiwari manuk ieu geus méh tumpur, alatan tangkal-tangkal tempat hirupna geus loba nu ditaluaran pikeun rupa-rupa kabutuhan jeung karuksakan lingkungan séjéna.

Dicutat tina

Manuk
Aves
Sasatoan
Sasatoan Sunda
Manuk Asia Tenggara
Manuk Indonésia
Sasatoan Indonésia
Picidae
Lumpia basah mangrupa salah sahiji kadaharan khas ti Indonésia nu asalna ti Tiongkok. Di taun 90-an jajanan lumpia basah ilahar di Semarang jeung Bandung. Sanajan dipiwanoh ti Semarang, Bandung ogé miboga lumpia nu teu éléh rasana. Lumpia basah téh nyaéta lumpia nu geus diropéa ti kuéh lumpiah nu biasana digoréng. Kiwari lumpia basah miboga rupa-rupa variasi. Béda ti lumpia nu biasana, lumpia basah biasana dijieun tina campuran togé, endog sarta samara séjénna. Lumpia basah téh bisaa kapanggih disisi jalan, biasana nu jualana maké gorobag surung.

Sajarah 
Lumpia mangrupa salah sahiji jajanan nu asalna ti Tiongkok atawa China. Kadaharan ieu sumebar ka sababaraha nagara dibawa ku urang Tiongkok nu dagang ka nagara-nagara séjén. ku sabab éta rasa sarta bentukna béda-béda diunggal nagara.

Dina basa Tiongkok kadaharan ieu disebut lun pia atawa pokpia. Sadenngkeun di basa Korea disebut chungwon. Di Indonésia sorangan ilahar dipiwanoh lumpia.

Cara nyieun 
Pikeun nyieun lumpia basah, aya sawatara bahan nu kudu disadiakeun, di antarana kayaning togé, endog, bawang bodas, pikeun bahan palengkepna nyaéta gula beureum, gula bodas, céngék, tipung aci, uyah, minyak kalapa. Mimitina goréngkeun endog dina katél tuluy campurkeun bawang bodas nu geus disiksikan lemes, tuluy abuskeun togé, sanggeus kitu tambahan cai saeutik. Siapkeun kulit lumpia nu geus dibalur ku olahan tipung aci nu diliiyurkeun jeung gula beureum. Lumpia basah siap dipidangkeun.

Rujukan 

Kadaharan Indonésia
Kadaharan urang Tionghoa
Bujal atawa "'udel'" nyaéta salah sahiji tanda liang nutup luhureun beuteung anu ayana ku sabab diteukteukna bali sabada orok dibabbarkeun, kabéh mamalia ngabogaan bujal/udel tapi kana sato bujal na teu pati kaciri kayaning mangrupa garis hungkul.

Abdomen
Soto Sadang nyaéta salah sahiji kadaharan has ti wewengkon Purwakarta, Jawa Kulon. Bukur Soto Sadang téh teu béda jauh jeung Soto Bandung nu ngabédakeunna téh palengkepna, Soto Bandung mah maké lobak sadengkeun Soto Sadang mah henteu. Ngaran Soto Sadang asalna ti ngaran salah sahiji wewengkon nu aya di Purwakarta, nyaéta Sadang. Kadaharan ieu geus lumrah di Purwakarta, kiwari mah geus sumebar ogé ka sababraha wewengkon di Jawa Kulon. Biasana Soto Sadang dijual diwarung-warung sisi jalan di wewengkon Sadang, Purwakarta.

Cara nyieun 
Pikeun nyieun Soto Sadang, aya sawatara bahan nu kudu disiapkeun, kayaning daging sapi nu mengkel, bawang bodas, bawang beureum, pedes, gula bodas, daun salam, jeung tomat. Mimiti mah golakeun cai jeung daging sapi sarta daun salam dina langseng, nepi ka daging hipu jeung ngaluarkeun kaldu. Geus kitu keureutan pasagi leutik kawas dadu, abuskeun deu ka cai kaldu nu tadi, sabari golakeun diseuneu leutik. Tuluy tambahkeun samara nu tadi, kayaning bawang bodas, bawang beureum, pedes, gula bodas sarta tomat. Soto Sadang siap dipidangkeun.

Tinggali ogé 
 Soto Lamongan
 Soto Batawi
 Soto Bandung
 Soto Madura
 Soto Bandung
 Soto Jepara
 Soto Padang
 Soto Kediri
 Soto Hayam

Rujukan 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Olahan daging
Universitas Langlangbuana nyaéta salah sahiji paguron luhur swasta nu aya di Bandung, Jawa Kulon, Indonésia. Universitas Langlangbuana atawa nu ilahar dipiwanoh Unla aya dina papayung Yayasan Pendidikan Tri Bhakti Langlangbuana (YPTBL). Réktor UNLA kiwari nyaéta Dr. H. R. AR. Harry Anwar, S.H., M.H. Unla téh aya di Jalan. Karapitan No. 116. Telp. 022-4218084, 4230601 fax. 022-4237144.

Sajarah 
Dina taun 1980 ku gawéna sababaraha urang purnawirawan Polri nu paduli kana pendidikan nu aya di Bandung jeung sababaraha urang ahli kaélmuan ti Universitas Padjadjaran sarta diwidian ku Kadapol VIII Langlangbuana Jawa Kulon (kiwari Polda Jabar) dina taun 1982, diadegkeun Universitas Langlanghuana. Sacara formal Universitas Langlangbuana diadegkeun ku Yayasan Pendidikan Tri Bhakti (disingkat YPTB) di mana Kadapol VIII Langlangbuana Jawa Kulon jadi Papayung.

*) kiwari geus jadi almarhum

Aya ogé nu ngadegkeun Universitas Langlangbuana nyaéta:

*) kiwari geus jadi almarhum

Universitas Langlangbuana dilaksanakeun numutkeun Izin Operasional ti Koordinator Perguruan Tinggi Swasta Wilayah III Jawa Kulon ku Surat Keputusan No. Skep/031/1982 Tanggal 14 April 1982 ka YPTB.

Ti mimiti ngadeg nepi ka kiwari geus aya 5 urang Rektor nu nyicingan ngalungguhan di Unla, nyaéta:

Nepi ka kiwari aya leuwih ti 13.000 urang lulusan nu sumbar di Indonésia ogé di luar nagri nu geus miboga kalungguhan nu penting.

Program Studi 
Nepi ka kiwari Unla miboga lima fakultas kalayan ngabina:
 1 Program Studi Diploma-III,
 14 Program Studi (S1)dan
 4 Program Studi (S2) .

Fakultas

Fakultas Hukum 
 Ilmu Hukum (S1)

Fakultas Ekonomi 
 Akuntansi (S1)
 Manajemen (S1)

Fakultas Ilmu Sosial dan Politik 
 Ilmu Pemerintahan (S1)
 Ilmu Kesejahteraan Sosial (S1)
 IlmuKomunikasi (S1)
 Kepolisian (D-III)

Fakultas Keguruan dan Ilmu Keguruan (S1) 
 Pendidikan Matematika (S1)
 Pendidikan Ekonomi/Akuntansi (S1)
 Pendidikan Guru SD (S1)

Fakultas Teknik 
 Teknik Industri (S1)
 Teknk Sipil (S1)
 Arsitektur (S1)
 Teknik Elektro (S1)
 Teknik Informatika (S1)

Pasca Sarjana (S2) 
 téhnik Informatika
 Manajemen
 Ilmu Pemerintahan
 Ilmu Hukum

Rujukan 
 Website resmi UNLA Diakses ping 15 November 2017
 Pascasarjana Unla Diakses ping 15 November 2017

Langlangbuana, Universitas
Paguron luhur swasta di Indonésia
Guratmangsa, linimasa atawa gariswanci téh hiji répresentasi kronologis runtuyan kajadian atawa jadwal aktivitas. Guratmangsa bisa dijieun dumasar jaman, abad, taun, bulan, minggu, poé, jeung deuih jam nu panjangna varéatif. Dina guratmangsa, nyangkaruk titik-titik nu ngawakilan kajadian-kajadian penting.

Tutumbu luar 
 (Basa Inggris) World History Database
 (Basa Inggris) A Timeline of Timelines
 (Basa Inggris) Timelines.info - Graphical timelines of world history
 (Basa Inggris) WikiTimeScale, Wiki for graphical illustration of historic events, persons and so on.
 (Basa Inggris) Historical Timelines

Kronologi
Waktu
Ésénangka (lophozosterops javanicus); kacamata opior; Opior Jawa, nyaéta manuk nu asalna tina kulawarga zosteropidae, hirup tur nyebar di daérah kapuloan Indonesia jeung Pilipina. Manuk ésénangka ieu aya dua rupa taya lian : L.J javanica (Jawa Tengah) jeung LJ frontalis (Jawa Barat).Kaasup dina salah sahiji sasatoan liar nu hirupna dina panalingaan tur ditangtayungan ku dinas kehutanan Propinsi Jawa Barat.

Panjang awakna ngan saukur 11-13 cm, beuratna 12-30 gr.
Ieu spesies ngan hirup di pulo Jawa jeung Bali.

Hirupna di leuweung nu luhur, ngumpul jeung manuk séjén mangsa nyiar hakaneun. Sok kapanggih uclag-aclok dina pucuk tatangkalan, kahakananna sabangsaning sisikian nu leutik, simeut, rametuk, jeung sajabana. Ciri mandiri, kelir bulu dina tonggongna héjo, bulu hariguna héjo ngan leuwih ngora jeung bengras, hihideung matana coklat, pamatuk jeung cékérna hideung, bulu dina palebah beuheungna hawuk, bulu dina palebah matana buleud bodas kawas kaca panon.

Tutumbu kaluar 
 Sora manuk
 manuk

Dicutat tina 

Sato Asia
Sato Indonésia
Sasatoan Sunda
Manuk Indonésia
Lophozosterops
Aves
Kimchi nyaéta salah sahiji kadaharan has ti Koréa. Dijieun tina manngrupa-rupa sayuran kayaning engkol, lobak jeung wortel nu disamaraan ku campuran sambel korea sarta bubuk cabé nu tuluy diférméntasikeun salila mangbulan-bulan.

Sajarah 
Kimchi geus aya di Koréa ti abad ka - 7. Kimchi miboga tilu ratus rupa, ngan resep nu turun tumurun dijieun kacatet aya ti periode Tilu Karajaan nyaéta dina taun 57-668. Tapi Kimchi sorangan mimiti kasohor di Koréa dina abad ka - 12, tata cara nyieun Kimchi téh sarua.

Sanggeus kasohor jeung sumebar di dunya, numutkeun salah sahiji majalah nu geus kasohor, Kimchi téh jadi sala sahiji ti lima kadaharan nu pang sehatna di dunya.

Kandungan gizi 
Kimchi ngandung loba nutrisi nu alus pikeun awak, kayaning vitamin jeung mineral, salian ti éta Kimchi ogé ngandung bakteri Lactic Acid nu alus pikeun pencernaan jeung nyingkahan kanker. Ieu di handap kandungan gizi per 100 gram Kimchi:

Ringkesan Gizi:

Rupa-rupa kimchi 
Ngaran kimchi disebutkan numutkeun bahan utamana. Nepi ka kiwari di Koréa geus loba rupa na. Kayaning Baechu Kimchi nu dijieun tina engkol, Kkakdugi nu dijieun tina lobak, Oi Subagi nyaéta kimchi nu dijieun tina bonténg, jeung loba kénéh lianna.

Tinggali ogé

Rujukan 

Kadaharan Korea
Sayuran
Olahan prosés férméntasi
Kalua (manisan) nyaéta kadaharan olahan nu mibanda rasa amis, dijieun tina rupa-rupa bungbuahan aya ogé tina kulit jeruk nu diolah maké campuran gula kalawan hasilna jadi garing. 
Kalua ilaharna nunjul kana kalua jeruk (dijieun tina cangkang jeruk Bali), kalapa, jeung gedang. Kalua didahar mangsa rinéh, dibarengan ku cai entéh atawa kopi. Sabada dijieun kalua leuwih awét ditunda henteu gancang buruk dina waktu nu lumayan lila, kitu deui rasana béda pisan ti mimiti nu tadina kesed atawa pait, jadi amis kareueut tur ngeunah rasana.
Di Bandung hususna di daérah Ciwidéy, kalua téh loba nu ngadagangkeun malahan kaasup jajanan oleh-oleh nu mandiri ti éta daérah. Kalua nu didagangkeun di dieu dijieun tina kulit jeruk Bali, dina rasa jeung kelir geus di réka-réka aya nu beureum rasa strobéri, héjo rasa mandalika, jeung konéng rasa kadu.

Cara nyieun kalua jeruk 
 Jeruk Bali nu masih kénéh teuas (ngora) di pesék cangkangna
 Cangkangna nu masih héjo di pesék deui nepika leungit nu héjona, kari bobodasna
 Tuluy beresihan sarta dikeueum dina cai apu seureuh
 Kulit jeruk beunang ngeueum tuluy di teukteukan, gedéna kurang leuwih tilu ramo
 Tuluy godog dina cai gula (bisa gula beureum atawa gula bodas)
 Mangsa caina geus garing, geuwat dijait, saterusna dipoe heula
 Kalua geus siap dikonsumsi.

Dicutat tina 

Kadaharan
Kaolahan
Asakan
Masakan Indonesia
Situs Sindang Barang nyaéta hiji kampung nu aya di Désa Pasir Eurih Kacamatan Taman Sari Kabupatén Bogor Jawa Barat. Jarakna kurang leuwih 5 km ti kota Bogor. Dumasar sumber naskah Pantun Bogor jeung Babad Pajajaran, ieu kampung téh kaasup kampung pangkolotna nu aya di wilayah kota jeung Kabupatén Bogor. Nurutkeun Pantun Bogor dikira-kira Sindangbarang téh geus aya ti jaman Karajaan Sunda kurang leuwih abad ka-12. Di ieu tempat, harita aya hiji Karajaan bawahan anu ngaranna Sindangbarang kalawan puseurna di Kutabarang. Dumasar carita rahayat, ieu tempat ogé mangrupa tempat digembléngna para satria karajaan. Di dieu ogé, kabudayaan Sunda Bogor dimimitian sarta bertahan nepi ka ayeuna dina wujud Upacara Adat Sérén Taun.

Salian ti éta ngaran Sindangbarang geus kasohor dina babad Pakuan/Pajajaran minangka salah sahiji daérah penting karajaan Sunda jeung Pajajaran. Hal ieu lantaran di Sindangbarang aya salah sahiji karaton karajaan tempat cicingna salah sahiji istri ti prabu Siliwangi anu ngaranna Déwi Kentring Manik Mayang Sunda. Sedengkeun anu ngawasa Sindangbareng mangsa harita nyaéta Surabima Panjiwirajaya atawa Amuk Murugul. Kitu ogé putra Prabu Siliwangi jeung Kentring Manik Mayang Sunda anu ngaranna Guru Gantangan lahir jeung digedékeun di Sindangbarang.

Kampung Budaya Sindang Barang Kiwari 
Di kampung budaya Sindangbarang aya 8 rupa kasenian Sunda anu geus dirévitalisasi jeung dimumulé ku masarakatna. Di dieu ogé, aya situs-situs purbakala titinggal karajaan Pajajaran anu mangrupa bukit-bukit berundak. Di sindangbarang unggal sataun sakali diayakeun upacara adat Sérén Taun nyaéta upacara ngébréhkeun rasa sukur masarakat ka Gusti Nu Maha Suci kana hasil panén jeung hasil bumi anu dimeunangkeun di taun ieu sarta miharep hasil panén taun hareup bisa leuweih loba.

Pikeun ngamumulé kasenian tradisional di kampung budaya, osok diayakeun palatihan ngibing jeung gamelan pikeun para nonoman sacara haratis nu diayakeun ku Kampung Budaya Sindang Barang. Para nonoman anu geus mahér dina widang kasenian séwang-séwangan dilibatkeun dina pintonan mapag tamu anu bakal nambah panghasilan keur maranéhna sorangan.

Situs Kapurbakalaan nu aya di Sindang Barang 
Dumasar panalungtikan nu diayakeun ku peminat kajian budaya Sunda di Fakultas Ilmu Pengetahuan Budaya Universitas Indonesia (FIB UI), Hendra Wijaya jeung Inochi pangurus Yayasan Hanjuang Bodas nu kungsi maturan pelacakan A.M. Sumawijaya, ngalaporkeun ayana sababaraha situs kapurbakalaan nu aya di Sindangbarang, di antarana:
 Mata air Jalatunda.
 Taman Sri Bagénda.
 Kapurbakalaan Majusi.
 Kapurbakalaan Surawisésa.
 Pundén Berundak Leuweung Karamat jeung Saung Galah.
 Kelompok Mégalitik Hunyur Kadoya.

Referensi 

Situs Budaya
Tempat pelesir di Bogor
Brownies kukus nyaéta kadaharan sabangsa bolu nu dijieun ku jalan diseupan. Brownies dijieun tina bahan dasar tarigu, coklat, jeung gula. Aya ogé brownies nu dijieun maké gula kawung (blondie), di nagara asala brownies téh disayagikeun pikeun kadaharan panutup. Brownies mimiti dijieun di Amerika Serikat dina panungtung abad ka 19, tuluy nyebar ka nagara Kanada tur jadi kadaharan nu kamashur dina abad ka-20 nepi ka kiwari.

Nyieun brownies kukus mah kawilang gampang, pakakas nu dipaké taya lian dandang atawa paranti nyeupan. Saméméh adonan diseupan, dandangna kudu dina kaayaan panas ilaharna katempo kaluar ngebul tina tutupna. Sangkan kesang/uap nu nyangkrung dina tutup seupannan henteu nyakclakan kana adonan, saméméhna tutup seupannan kudu di bulen heula maké elap. Lamun henteu kitu, tangtuna adonan bakal bagel atawa henteu beukah ku lantaran kacakclakan kebul cai nu ngagolak.

Sajarah 
Baheula cenah brownis téh salah sahiji kamonésan tukang masak (koki) di hiji hotél (Palmer House Hotel) dina taun 1893, mangsa harita kapapancénan nyieun hiji kadaharan panutup pikeun sémah-sémah nu daratang dina acara pintonan/pameran di Kolombia Chicago. Kahayangna kuéh nu bisa dipotong leutik tur diwadahan kana wadah ompréng, cindekna nya dijieun waé hiji kuéh brownie nu dilapis ku siki kanari jeung buah aprikot nu dingaranan Palmer House Brownie.

Sawaréh deui aya nu nyebutkeun cenah brownies téh baheulana kueh burung (teu jadi) lantaran tutung jeung bagel mangsa di oven, sanajan kitu kiwari loba pisan nu mikaresep kana brownies kalawan dijieun dina rupa-rupa rasa. Taya lian ti brownies kukus lantaran teksturna leuwih hipu, brownies nu dikukus (seupan) mah henteu loba kaleungitan kandungan cai.

Tutumbu kaluar 
 Cara jeung katangtuan nyieun brownies
 Rupa-rupa brownies

Dicutata tina 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Jas (basa Walanda: jas) nyaéta pakéan resmi masarakat Eropa, leungeun panjang jeung dipaké luareun kameja.

Setélan Jas 
Setélan jas (basa Inggris: suit) atawa  disebut setélan jas jeung calana panjang anu dijieun tina bahan nu sarua. Dumasar jumlah baris kancing hareup, jas téh aya jas kancing sabaris (single breasted) jeung jas kancing dua baris (double breasted). Dina bahasa Inggris, istilah jacket ogé méh sarua jeung jas launs (lounge suit) atawa jas peuting (evening suit), jeung lain jékét dina basa Indonesia (jékét olahraga ataw jéket kulit).Jas launs nyaéta modél jas standar umum, asalna ti Inggris salaku pakéan keur kagiatan di alam bébas.
 Lamun ka ondangan disebut kode busana black tie, lalaki dipiredih maké jas resmi anu disebut tuksedo. Jas diner (dinner suit, sesebutan di Britania) atawa tuksedo (tuxedo atau tails, sesebutan di Amerika Serikat jeung Kanada) nyaéta setelan jas resmi warna hideung, bagian tukagna jas berbuntut, maké dasi kukupu hideung jeung kaméja bodas. Kode busana black tie lain hartina jas standar hideung jeung dasi hideung. Tuksedo baheula mah alternatif tina jas berbuntut (dress coat). Ari jas anu dipaké di kantor mangrupa gaganti jas panjang (frock coat) jeung jas isuk-isuk (morning coat), atawa setelan isuk-isuk (morning suit). Blazer téh wanda jas santai lalaki jeung awéwé anu dina sakuna mindeng dipaké lambang sakola tawa organisasi nu jadi seragam umum. Dina basa Indonesia, blazer nyoko kana jas anu dipaké ku awéwé nu dipaké di luar kaméja kalayan handapna maké rok, kulot, atawa calana panjang. Variasi desain jas, modél, kaen, rompi, jeung jumlah kancing hareup nuduhkeun fungsi sosial nu makena. Ti baheula nepi ka kiwari, ngagunakeun jas téh kudu dibarengan ku kaméja kerahan jeung dasi. Nepi ka 1960-an, lalaki maké topi lamun keur kagiatan di luar ruangan. Sarua jeung pakéan biasa, jas dijieun ku tukang ngaput dumasar kana kahayang konsumén. Waktu rék nyieun jas, konsumén datang keur diukur, milih bahan, jeung nangtukeun modél. Sanggeus ayana révolusi Industri, jas dijieun masal kalayan ukuran umum jeung dijual sacara masal. Kiwari, jas dijual dina tilu bentuk.
 jas dijieun luyu jeung kahayang konsumén, saacan dipotont, tukang ngaput nyieun polana heula sangkan pas jeung awak;
 jas anu dijieun luyu jeung kahayang konsumén, boh ukuran, boh pola lawonna;
 jas nu geus jadi jeung hargana bisa kahontal ku balaréa.

Galéri

Daptar Bacaan

Rujukan 

Pakéan
Kaos kaki nyaéta garmén anu dijieun keur nutupan atawa ngajaga suku manusa. Kaos kaki dirarancang keur sababaraha kapereluan saperti ngurangan gésékan antara suku jeung dadampar suku, ngajaga suku sangkan teu tiis waktu usum nyijih, nyerep késang suku nu matak bau, jeung sajabana.  Warna kaos kaki téh rupa-rupa, sanajan umumna warna hideung keur kagiatan resmi atawa bodas keur olahraga jeung rinéh. Kaos kaki warna dipaké keur seragam tim olahraga sangkan kaciri bédana antara tim nu hiji jeung tim nu séjén. Warna nu leuwih variatif, ngabalukarkeun kaos kaki bisa narik ati balaréa atawa masarakat nu makéna.

Bahan

Katun 
Bahan katun anu dipaké biasana katun combed 20s , 24 s, jeung 30 s. Katun dipilih sabab karakter benangna leuwih lemes jeung rata. Sugema lamun dipaké kajaba lamun maké kaos kaki bahan katun suku téh bakal karasa leuwih haneut.

Benang Wool 
Serat nu aya dina kaén wool kaasup nu pangkolotna di dunya. Benang wool kawentar ku kualitas kaénna nu lemes. Hanjakalna, harga kaén wool téh leuwih mahal tibatan kaén séjénna.

Bahan Acrylic 
Bahan acrylic kawentar bahan nu kandel, jadi lamun dijieun kaos kaki bisa ngahasilkeun kualitas nu kurang, sabab teu bisa nyerep késang tina suku malah bakal ngabalukarkeun bau.

Bahan Spandék 
Bahan spandek campuran bahan dasar benang katun jeung polyurethane. Sipat bahan spandék téh élastis. Hanjakalna kaos kaki tina spandék mah leuwih gancang ngabulu, komo teu dipiara kalawan bener mah.

Benang Nylon  
Benang nylon kaasup bahan kaos kaki anu lemes jeung ngenyod. Hanjakalna ieu bahan gancang ruksak komo lamun ngait kana barang nu séjén.

Polyester 
Bahan polyester dijieun plastik sintésis. Ieu bahan téh ukur jadi campurnana wungkul lain jadi bahan utama.

Benang Varia 
Benang varia téh méh sarua jeung katun, ngan hanjakalna lamun dirarasakaeun mah leuwih kasar.

Rujukan 

Pakéan
Sistem informasi akuntansi nyaéta kumpulan atawa integritas dinu subsistem atawa komponen-komponén nu mangrupa fisik atawa non fisik sarta miboga hubungan hiji jeung nu lainna nu boga maksud ngolah data transaksi anu boga hubungan jeung masalah keuangan sangkan jadi informasi keuangan. Sistem informasi akuntansi dasarna nyaéta paduan dinu sagala sistem anu ngolah hiji transaksi.
Krismiaji nétélakeun yén sistem informasi kuntansi mangrupa hiji sistem anu meroses data jeung transaksi guna ngahasilkeun informasi anu miboga mangpaat pikeun ngarencanakeun, ngendalikeun jeung ngoprasikeun hiji bisnis.
Unsur-unsur akuntansi nyaéta:
 Sumber Daya Manusa anu miboga kualitas.
 Pakakas atawa dokumén anu dipaké.
 Sistem jeung prosedur anu dipaké.

Tinggali ogé 
 Akuntansi
 Akuntansi Manajemen
 Akuntansi Keuangan
 Akuntansi Biaya

Rujukan

Akuntansi
Élmu ékonomi
Sarung leungeun nyaéta salah sahiji alat keur munian leungeun, boh sawaréh, boh sakabéh bagianana. Mangpaat sarung leungeun téh keur ngajaga leungeun nu makéna tina rupa-rupa kondisi lingkungan (cuaca) atawa pagawéan nu keur dilakonanana. Aya sababaraha wanda sarung leungeun nu mindeng dipaké ku masarakat, di antarana termis, mékanis, kimia, jeung ngajaga inpéksi. Lian ti éta, sarung leungeun ogé dipaké keur nambahan géngsi atawa modeu nu makéna. Sarung leungeun ogé mangrupa salah sahiji alat kasalametan dina pagawéan. Ieu alat dipiharep bisa ngajaga leungeun tina barang-barang seukeut jeung nyingkahan cidera waktu keur digawé. Waktu milih sarung leungeun aya sawatara faktor nu kudu jadi tinimbangan, di antarana bahan sarung leungeun téh kudu kuat tina hal anu sipatna korosif, panas, tiis, seukeut atawa kasar. Ku kituna, keur nyaluyukeun jeung pungsina bahan sarung leungeun téh béda-beda aya nu tina karét, kulit, jeung lawon katun.

Wanda jeung pungsi 
 Leather Gloves, pungsinya keur ngajaga leungeun tina barang kasar.
 Vinyl jeung Neoprene Gloves, pungsina keur ngajaga leungeun tina bahan-bahan kimia anu aya baruangan jeung ngabahayakeun.
 Rubber Gloves, pungsina keur ngajaga leungeun tina tegangan listrik.
 Padded Cloth Gloves, pungsina keur ngajaga leungeun tina barang nu seukeut atawa kotor.
 Heat Resistant Goves, pungsina keur ngajaga leungeun tina suhu panas jeung seuneu.
 Latex Disposable Gloves, pungsina keur ngajaga leungeun tina baktéri jeung kuman.
 Metal Mesh Gloves, pungsina keur ngajaga leungeun tina barang-barang nu seukeut.

Rujukan 

Pakéan
Abrasi nyaéta kakurudna batuan nu disababkeun ku cai, és, atawa angin anu ngandung keusik. Abrasi ogé biasa disebut érosi gelombang laut; érosi marin; érosi basisir; anu mangrupa prosés kakurudna basisir ku gelombang laut. Ayana abrasi biasana lantaran permukaan cilaut anu naék, nepi ka ngabalukarkeun kakurudna di daérah permukaan nu leuwih handap. Salian ti éta, ieu abrasi disababkeun ku ruksakna garis basisir lantaran ruksakna kasaimbangan alam éta basisir.

Abrasi ogé dipangaruhan ku sababaraha faktor, salah sahijina nyaéta lantaran gedé atawa leutikna gelombang laut sarta gancang halonna éta gelombang. Sedengkeun kakuatan abrasi sorangan disababkeun ku sababaraha hal di antarana:
 gedé leutikna gelombang laut,
 tingkat teuasna batuan (mingkin teuas batu mingkin kuat kana abrasi)
 jerona laut nu aya dina beungeut basisir (mingkin jero kakuatan abrasi mingkin gedé)
 lobana matéri nu dibawa ku gelombang (lobana materi nu lolobana mangrupa keusik jeung karikil bakal nambahan kakuatan abrasi jadi mingkin gedé ogé).
Béntang alam hasil abrasi di antarana:
 cliff (tebing basisir),
 cave (guha)
 dataran abrasi.
Abrasi kaasup kana bencana alam. Ieu bencana aya lantaran faktor alam, tapi kudu dipikanyaho yén manusa ogé bisa nyababkeun bencana abrasi. Sagédéngeun éta, manusa kudu bisa ngalakukeun sababaraha léngkah keur ngaminimalisasi akibat tina abrasi, ku cara ngawangun pangbagi gelombang jeung melak bako.

Referensi 

Bencana alam
Erosi
Akuntansi Kauangan nyaéta salah sahiji babagian tina akuntansi nu aya patalina jeung laporan keuangan perusahaan ka pihak eksternal nu mangrupa laporan neraca, rugi laba, parobahan modal, arus kas ka nu boga saham, jeung kreditor atawa investor. Leuwih hususna ieu akuntansi téh ngeunaan profitabilitas jeung kredibilitas perusahaan ka supplier jeung pamaréntah.

Pungsi utama Laporan Kauangan keur pihak Eksternal 
 Nu boga saham, ieu informasi mangpaat keur ngajén kamampuh perusahaan dina mayar deviden.
 Investor, nu nyimpen modal miboga résiko nu leuwih gedé tibatan nu séjénna, maranéhna ngabutuhkeun pisan inpormasi ngeunaan data kauangan, ngeunaan pantes (Feasible) atawa henteuna waragad nu diinvestasikeun.
 Kreditur, informasi nu aya keur  ngajén perusahaan dina mayar jasa jeung malikkeun hutang pokok dina waktuna.
 Supplier, informasi keur ngajén bisa henteuna perusahaan mayar tagihan hasil ngajual dina waktuna.
 Pamaréntah, Informasi ngeunaan netepkeun kawijakan pajak jeung data statistik pendapatan nasional.

Tahapan dina pangajaran Akuntansi Kauangan 
 Panganteur Akuntansi Dasar, Pamahaman ngeunaan dasar-dasar akuntansi, siklus akuntansi, nyusun kode akun (Chart of Account), nuliskeun Transaksi, jurnal umum (General Ledger), nyieun Kertas Gawé (Worksheets) Laporan Kauangan.
 Akuntansi Keuangan Menengah, Akuntansi Biaya, Panyusunan Laporan Keuangan (Conto Laporan Akuntansi Keuangan),  Pamahaman ngeunaan Prosedur Akuntansi sarta Kauangan, nu ngawengku Kabijakan jeung Prosedur : Kas jeung Setara Kas, Persediaan, Piutang, Aktiva Tetap, Hutang, sarta Pajak.
 Akuntansi Keuangan Lanjutan, Diajar ngeunaan Pembentukan Persekutuan atawa Panggabungan Usaha (Merger), Integritas Panyajian Laporan Kauangan, Analisa Laporan Kauangan, Panyusunan Laporan Kauangan Konsolidasi, Parobahan Nu miboga Saham, Panjualan Konsinyasi, Likuidasi Panjualan Angsuran, sarta Investasi saham.

Standarisasi Akuntansi Kauangan 
Laporan Kauangan nu dipidangkeun kudu saluyu jeung prinsip akuntansi nu lumaku umum atawa saluyu jeung Pernyataan Standar Akuntansi Keuangan (PSAK) ngeunaan pituduh sarta prosédur akuntansi nu eusina ngeunaan aturan standar pancatetan, panyusunan, sarta panyajian laporan kauangan nu saluyu jeung téori-téori ngeunaan panapsiran sarta panalaran nu leuwih jero ku hiji lembaga nu diaranaan Ikatan Akuntan Indonesia (IAI) .

PSAK mimiti dipaké di Indonésia dina taun 1994, dina pangembangan panyusunan standarisasi akuntansi di Indonésia ku Dewan Standar Akuntansi Keuangan (DSAK) nu teu bisa leupas tina kamekaran panyusunan standar akuntansi Internasional nu dilakukeun ku International Accounting Standards Board (IASB).

Standar Akuntansi Keuangan Internasional dina prosés konvergensi sacara pinuh ku International Financial Reporting Standard (IFRS) nu dikaluarkeun ku IASB,  hiji standar laporan kauangan nu bisa ditarima secara internasional sarta mimiiti diterapkeun di Indonésia ti taun 2012.

Tinggali ogé 
 Akuntansi
 Sistem Informasi Akuntansi
 Akuntansi Manajemen
 Akuntansi Biaya

Rujukan 

Élmu ékonomi
Akuntansi
Albedo nyaéta besaran anu digunakeun keur ngukur babandingan antara inténsitas cahya panonpoé anu nepi ka beungeut planét kalawan dipantulkeun deui ka angkasa. Albedo asalna tina basa latin anu hartina bodas. Albedo raket patalina jeung suhu sarta temperatur hawa.

Unggal anggota planét jeung tata surya miboga albedo anu teu sarua. Contona: Mérkurius miboga nilai albedo 0,07; Venus albedona 0,59; Bulan miboga albedo 0, 113; ari marcapada miboga albedo 0,4. Hartina, 40% tina radiasi solar nu ditarima ku marcapada dibalikeun deui ka ruang angkasa, marcapada ogé leuwih loba nyerep cahya panonpoé tibatan bulan. mingkin gedé nilai albédona, mingkin luhur suhu jeung temperatur hawa di éta daérah. Gedé leutikna nilai albédo gumantung kana sababaraha faktor di antarana:
 wangun beungeut marcapada nu ngawengku beungeut marcapada nu padet miboga nilai albedo nu leuwih gedé tibatan beungeut marcapada anu lemes; taneuh vegetasi miboga nilai albedo nu leuwih leutik tibatan taneuh anu dugul; daérah pagunungan miboga nilai albedo nu leuwih leutik tibatan daérah anu rata; beungeut anu leueur miboga nilai albedo anu leuwih gedé tibatan beungeut anu keusrak.
 Warna beungeut, beungeut anu warnana cerah miboga nilai albedo leuwih gedé dibandingkeun beungeut anu warnana poék.
 Posisi beungeut marcapada, daérah khatulistiwa leuwih loba narima cahya panonpoé tibatan di daérah lintang luhur.
 éfek rumah kaca bakal ngaronjatkeun nilai albedo hiji daerah nepi ka ayana pemanasan global.
Konsep albedo loba dipaké dina widang astronomi jeung klimatologi. Dina klimatologi, albedo patali jeung suhu sarta temperatur hawa jeung aspék-aspék lianna. Ari dina astronomi, albédo bisa digunakeun keur ngukur sarta ngira-ngira wangun beungeut planét jeung temperaturna.

Referensi 

Astronomi
Klimatologi
Injéksi uap nyaéta hiji prosés pendesakan minyak sakumaha siga injéksi cai. Uap diinjéksikeun sacara tuluy tumuluy ngaliwatan sumur injéksi sarta minyak anu didesek bakal diproduksi ngaliwatan sumur lain anu padeukeut. Ieu métode kapanggih ku pausahaan minyak Chevron jeung Texaco keur manaskeun minyak dina jero bumi sangkan leuwih gampang ngalir anu engkéna bisa disedot kaluar.métodeuieu diterapkeun di ladang minyak bumi di Duri, Riau lantaran minyak Duri mangrupa minyak kentel. Lamun minyak kentel ieu maké sistem biasa, minyak ngan bisa kasedot tina jero bumi kurang leuwih 15-20% tina cadangan nu aya. Tapi lamun disedot maké sistem injéksi uap, kira-kira 70-80% cadangan minyak bisa disedot kaluar sanggeus jadi cacai uap panas diinjéksikeun kana beuteung bumi.

Mékanisme Injéksi Uap 
Zona anu miboga uap jenuh bakal kawangun waktu uap diinjéksikeun di sabudeureun sumur injéksi keur ngadorong zona anu ngandung hasil kondénsasi uap. Temperatur dina jero zona uap ngadeukeutan harga temperatur uap tina generator. Turunna temperatur anu leutik bakal gerak ka arah anu ngajauhan sumur injéksi anu dibalukarkeun ku turunna tekenan dina arah aliran. Temperatur bakal turun tina temperatur uap kana temperatur reservoir, mimitina mah tina zona uap anu kakondénsasi.

Minyak nu ngandung komponen nu tangtu aya dina jero zona invasi uap bakal ngalaman prosés distilasi nyaéta panguapan sabagéan minyak anu tinggaleun akibat ayana zona cai panas anu gerak di muka zona uap. Distilasi sabagéan minyak ieu dina komponén-komponén ringan, hal ieu disababkeun ku minyak hampang nu miboga tekenan panguapan anu leuwih luhur dibandingkeun jeung minyak beurat. Pangaruh panas di jero zona cai panas dina produksi minyak nyaéta turunna viskositas minyak, ékspansi thermal minyak jeung saturasi minyak sarta robahna perméabilitas relatif dina temperatur anu luhur.

Réspon reservoir minyak sanggeus dilakukeun injéksi uap mangrupa hiji gejala alam anu bisa digambarkeun kalawan pendekatan sacara matematik ngaliwatan anggapan-anggapan jeung idéalisasi guna kaperluan peramalan sarta optimasi kondisi operasi anu dibutuhkeun sangkan ngahasilkeun paningkatan recovery anu maksimum.

Kaonjoyan jeung Kahéngkéran Injéksi Uap

Kaonjoyan Injéksi Uap 
 Uap miboga kandungan panas anu leuwih gedé tibatan cai nepi ka efisiénsi pendesakan leuwih éféktif.
 Recovery leuwih gedé dibandingkeun jeung injéksi cai panas pikeun jumlah input énergi anu sarua.
 Dina jero formasi bakal boga wangun zone steam jeung zona cai panas, di mana masing-masing zona ieu bakal miboga peranan kana prosés pendesakan minyak kana sumur produksi.
 Efisiénsi pendesakan nepi ka 60% OOIP.

Kahéngkéran Injéksi Uap 
 Panas bakal ngaleungit dina sakabéh transmisi nepi ka kudu dipasang isolasi dina pipa.
 Spasi sumur injéksi jeung produksi kudu rapet, lantaran ayana panas nu leungit dina formasi.
 Ayana masalah korosi, skala, atawa émulsi.
 Lantaran ayana bébédaan gravitasi, formasi nu aya di bagéan luhur bakal kasaturasi stéam, nepi ka éfisiénsi pendesakan bagéan luhur alus pisan.

Referensi 

Injéksi
Téhnologi minyak
Tradisi nyaéta sagala rupa anu wangunna barang (material) jeung gagasan anu asalna ti jaman baheula ngan masih kénéh hirup nepi ka kiwari. Leuwih hususna, tradisi téh mangrupa prosés ngawariskeun norma-norma, adat istiadat, kaidah-kaidah, jeung harta banda anu bisa dirobah, ditolak, jeung diadumaniskeun dumasar kana paripolah manusa waktu harita. Wangun tradisi téh bisa pangaweruh, doktrin, kabiasaan, prakték, jeung sajabana anu diwariskeun sacara turun-tinurun kalawan cara ngalaksanakeunana.

Pungsi 
 Tradisi téh mangrupa kawijakan anu turun-tinurun. Tempatna dina kasadaran, kayakainan norma jeung ajén-inajén anu diagem dina wangun barang atawa kagiatan jaman baheula. Dina tradisi nyangkaruk fragmén warisan historis anu miboga mangpaat. Tradisi minangka gagasan jeung material anu dipaké manusa dina paripolah kiwari jeung keur ngawangun generasi dina mangsa anu bakal datang.
 Méré légalitas kana sawangan hirup, kayakinan, pranata jeung aturan anu geus aya. Éta hal mikabutuh bebeneran anu nalimbeng anggotana. Salah sahiji sumber légitimasi ayana téh nya dina tradisi téa. Manusa salawasna miboga kayakinan sanajan balukarna paradoksal, hiji paripolah bakal dilaksanakeun lamun batur ogé geus ngalaksanakeun ti jaman baheula mula.
 Ngayakeun simbol idéntitas koléktif anu ngayakinkeun, ngawewegan loyalitas primordial ka nagara, komunitas, jeung kelompok. Tradisi daérah, kota, jeung komunitas lokal sarua peranna keur nalimbeng masarakat atawa anggota dina sababaraha widang anu tangtu.
 Jadi tempat panglumpatan sagala rupa kakuciwa, kabingung, jeung teu sugema kana renggenekna kahirupan modérn. Tradisi anu némbongkeun kabaheulaan nu leuwih nyugemakeun jeung jadi gaganti kareueus keur masarakat anu kiwari ngarasa krisis kasugemaan.

Wanda Upacara 
 Upacara tradisi anu aya hubunganana jeung kagiatan tatanén.
 Upacara tradisi mangsa kakandungan, mangsa lahir, mangsa sawawa, mangsa kawin, jeung mangsa geus tilar dunya.
 Upacara tradisi anu patali jeung alam katut kajadianana.
 Upacara ngareuah-reuah poé anu aya hubunganana jeung kaagamaan atawa ngareuah-reuah hiji jalma anu geus nyieun jasa keur nagara (réligi).

Struktur 
 Aspék anu miboga hubungan jeung uapacara tradisi nyaéta tempat-tempat anu dianggap karamat, tempat keur ngalaksanakeun upacara, misalna makam, candi, kuil, garéja, masigit, situ, tajug , jeung tempat-tempat séjénna anu dianggap sakral.
 Waktu lumangsungna hiji upacara tradisi.
 Aspék dina waktu ngalaksanakeun upacara tradisi misalna dina waktu ibadah, poé anu dianggap karamat atawa poé-poé anu dianggap suci ku kelompok masarakat.
 Pakakas anu dipaké dina waktu upacara nyaéta pakakas pusaka atawa pakakas anu dianggap karamat misalna pedang, cis atawa tongkat, keris, kujang, komando, jeung pakakas anu lianna.
 Jalma anu hiji mingpin upacara tradisional (para palaku), para palaku dina upacara tradisi nyaéta sakabéh palaku anu kalibet dina éta upacara.

Rujukan 

Budaya
Antropologi
Adat Sunda
Rarawuan nyaéta salah sahiji kadaharan khas Kuningan nu dijeunna tina kacang beureum dicampur jeung parutan kalapa jeung tipung tapioka. Rarawuan kaasup kana kadaharan nu jinisna gorengan. Biasanamah sok dijual basreng jeung cireng,bala-bala, jeung combro. Di Jawa gé aya tapi ngaran jeung bahanna nu béda, ari di ditu mah ngaranna pia-pia nu dijieunna tina wortel,kol, jeung togé.

Bahan-bahanna 
Pikeun nyieun rarawuan téh dibutuhkeun sawatara bahan kayaning kacang beureum, tarigu, cai, kalapa parud, lisah kalapa, bawang daun, bawang bodas, cikur, jeung katuncar

Cara Nyieun 
 Mimiti kulub kacang beureum kana 350ml cai nu ngagolak nepi ka asak,angkat tuluy antepkeun sina tiis.
 Siapkeun mangkok keur adonan, asupkeun kalapa jeung kacang beureum, aduk rata, tambahkeun tarigu tuluy aduk rata, asupkeun cai jeung bumbu, aduk rata deui.
 Siapkeun minyak goréng kana katel seuneuna sedeng, sanggeus minyak panas, asupkeun adonan sasendok kana katél, goréng nepi ka warna konéng kacoklatan.

Rujukan 

Kadaharan urang Sunda
Kentang Mustofa mangrupa salah sahiji kadaharan khas Jawa Barat nu biasana sok aya dina acara hajatan. Biasana sok dijieun tina Kentang tuluy dibentuk jadi siga korek api. Kentang mustofa tuluy digoreng maké bumbu balado nepi ka warnana beureum jeung rasana téh khas nyaéta amis-lada. Salian ti didahar jeung sangu haneut, bisa ogé teu maké sangu atawa ditambul.

Bahan-bahanna 
 1 kg kentang
 10 siki cabé,piceun sikina
 10 siung bawang bodas, piceun kulitna
 150 gram gula bodas
 Bawang goreng sacukupna
 75 ml cai asak
 Minyak goreng sacukupna

Cara nyieun 
 keueuman kentang maké cai kapur nepi katutupan tuluy antepkeun,15 menit sanggeusna kumbah nepi ka beresih
 siram ku cai panas antepkeun salila 5 menit, tuluy disaring
 goreng nepi ka warnana semu konéng
 tumis bumbu tepi ka asak, béré uyah jeung penyedap sacukupna, tuluy tiriskan, asupkeun kentang aduk rata

Rujukan 

Kadaharan urang Sunda
Situ Cileunca nyaéta salah sahiji tempat pelesiran nu aya di Desa Wanasari Kecamatan Pangalengan Bandung wangunna mah waduk. Situ téh hartina "danau" lamun dina Basa Indonesia mah, legana situ téh kana 1.400 ha. Situ Cileunca téh caina ti walungan Palayangan, tempat nu sok dipaké arung jeram. Kondisi alamna éndah jeung hawana tiis lantaran dikurulingan ku gunung. Harga tiket asupna Rp.3000 dipaké pikeun mayar kabersihan biasana.

Sajarah 

Numutkeun sajarah, Situ Cileunca mangrupa tempat pribadi urang Walanda nu ngaranna Kuhlan. Manéhna mukim di Pangalengan. Situ Cileunca diwangun kurang leuwih salila 7 taun ti 1919 nepika 1926 ku cara ngabendung walungan Cileunca, tuluy ngabentuk hiji situ nu ayeuna ngaranna Dam Pulo.

Aya kaunikan nalika ngawangunna, ieu situ diwangun lain maké pacul tapi ku halu nu dipingpin ku dua jalma pinter nyaéta Juragan Arya jeung Mahesti. Nalika jaman kolinial Walanda, sok dipaké pikeun sumber listrik di Kota Bandung. Salian ti éta, aliran caina digunakeun pikeun cadangan cai beresih keur warga sabudeureunnana, harita kapasitasna nyaéta 9,89 juta M3.

Fasilitas 
Aya sababaraha fasilitas nu aya di Situ Cileunca, nyaéta :
 Camping Ground

Salian ti Ranca Upas nu kempingna di tengah leuweung, Situ Cileunca ogé bisa jadi tempat alternatif pikeun nu sok resep kemping. Nu ngabedakeunna, ari di Situ Cileunca mah kempingna di sisi situ.

2. RaftingSalian ti sok dipaké pikeun Pembangkit Listrik Tenaga Air (PLTA), Situ Cileunca sok dipaké pikeun tempat rafting. Rafting Pangalengan Walungan Palayangan mangrupa kegiatan wisata nu paling populer di Wisata Alam Situ Cileunca Pangalengan. Rafting kaasup kana kagiatan olahraga cai nu bisa nguji kana adrenalin. Biayana kurang leuwih Rp. 185.000-/urang. Harga geus kaasup biaya parahu, P3K, Transportasi lokal, konsumsi, jeung pemandu. Sacara umum dina hij parahu dieusian ku 6 urang, kaasup jeung instruktur.

3. Parahu

Di Situ Cileunca bisa ogé nyewa parahu, biasana parahu sok ngurilingan situ. Hargana biasana Rp. 75.000/parahu. Kapasitasna bisa nepika 10 urang unggal kapalna.

4. Kebon Stroberi jeung Arbei

Lamun urang hayang ka Kebon Stroberi jeung Arbei kudu nyebrang maké parahu. Tarifna biasana Rp.5000/jalma.

Jembatan Cinta 
Situ Cileunca misahkeun dua desa nyaéta Desa Wanasari jeung Desa Pulosari. Biasana warga mun hayang meuntas kudu mapay sisi situ pikeun ka desa nu sején. Lantaran ngarasa jauh, warga tuluy boga inisiatif nyieun jembatan nu ngaliwatan Situ Cileunca. Jembatan dijieun tina beton sarta di cet warna beureum. Biasana lamun soré sok aya rumaja nu asalna ti Desa Wanasari jeung Pulosari ngarumpul di dinya. Ieu Jembatan tuluy katelah ku ngaran Jembatan Cinta.

Rujukan 

Pelesiran
Akuntansi biaya nyaéta salah sahiji bagéan ti bidang akuntansi nu ngawengku kagiatan prosés pancatetan jeung nngontrol sakabéh aktifitas biaya sarta midangkeun informasi éta dina laporan kauangan.

Perusahaan ngabutuhkeun akuntansi biaya pikeun meunangkun kauntungan atawa laba. Hal utama nu kudu disingkahan sarta direncanakeun nyaéta ngalakukeun efiseinsi ka sakabéh biaya nu dikaluarkeun ku peusahaan kalawan ngendalkeun anggaran nu geus direncanakeun.

Harti akuntansi biaya numutkeun Para ahli ekonomi 
  R. A. Supriyono,  Akuntansi biaya nyaéta salah sahiji cabang akuntansi nu mangrupa alat manajemen pikeun merhatikeun sarta ngarekam transaksi biaya sacara sistematis sarta midangkeun informasi biaya dina wanggun laporan biaya.
 Mulyadi, Akuntansi Biaya nyaéta prosés pancatetan, panggolongan, paringkesan sarta panyajian biaya nyieun jeung penjualan pokok jasa ku cara-cara husus sarta panafsiranna.
 Abdul Halim, Akuntansi Biaya nyaéta akuntansi nu eusina ngeunaan panangtuan harga pokok (cost) ti hiji produk nu diproduksi atawa dijual di pasar, pikeun nyumponan pesenan atawa pikeun jadi sasadiaan barang daganngan nu rék dijual.
 Schaum, Akuntansi biaya nyaéta prosedur pikeun nyatet sarta ngalaporkeun pangukuran ti biaya nyieun barang atawa jasa. Fungsi utama akuntansi biaya nyaéta ngalakukeun akumulasi biaya pikeun panilaian sasadiaan sarta panangtuan pendapatan.
 Carter dan Usry, Akuntansi biaya nyaéta cara ngitung biaya nu miboga tujuan aktifitas ngarencanakeun jeung ngendalikeun kualitas jeung efisiensi sarta nyieun kaputusan nu sifatna rutin atawa strategis.

Tujuan akuntansi biaya 
Akuntansi biaya miboga fungsi sarta tujuan nu  kacida loba na dina hiji perusahaan atawa instansi. Salah sahiji tujuan utama akuntansi biaya nyaéta pikeun ngarencanakeun sarta ngendalikeun budget atawa biaya. Tim manajemen nyusun estimasi atawa perkiraan panghasilan nu bakal dimeunangkeun ku perusahaan sarta sabaraha loba pangaluaran nu bakal dikaluarkeun ku perusahaan pikeun bisa ngahontal pangasilan nu geus direncanakeun ku perusahaan.

Dasar utama nu dipaké ku tim manajemen dina nangtukeun estimasi atawa perkiraan anggaran sarta panghasilan nyaéta  data historis atawa data nu heubeul dina bentuk informasi akurat nu dibéré ku tim akuntansi biaya,

Fungsi akuntansi biaya lianna nyaéta dina panangtuan harga pokok hiji produk atawa jasa nu dihasilkeun ku perusahaan. Ulah nepi kamahalan atawa ogé kamurahan, ku sabab miboga dampak nu fatal pikeun kalangsungan perusahaan. Salah sahiji cara dina nangtukeun harga pokok produksi nu diperlukeun ku perusahaan, biaya éta dipidangkeun dina biaya historis perusahaan.

Umumna akuntansi biaya diperlukeun pikeun nyumponan kabutuhan ti tim manajemen atawa direksi perusahaan sarta pihak eksternal perusahaan. ku sabab éta dina midangkeun hasilna kudu maké Standard Akuntansi Keuangan (SAK) nu geus lumaku.

Tinggali ogé 
 Akuntansi
 Sistem Informasi Akuntansi
 Akuntansi Manajemen
 Akuntansi Kauangan

Pengelolaan Akuntansi Untuk UKM== Rujukan ==

Élmu ékonomi
Akuntansi
Aluvial nyaéta jenis taneuh anu namper diwangun tina leutak jeung keusik lembut hasil tina érosi taneuh. Daérah anu namper téh ayana dina walungan, situ dataran handap, jeung cekungan anu ngabalukarkeun taneuh bisa namper. Taneuh aluvial miboga mangpaat dina widang tatanén salah sahijina ngagampangkeun prosés irigasi dina lahan tatanén Ieu taneuh kabentuk lantaran aya bahan-bahan anu namper saperti aluvial jeung koluvial anu asalna tina rupa-rupa asal. Taneuh aluvial kaasup kana taneuh ngora ayana endapan lemes dina walungan. Taneuh aluvial bisa diamngpaatkeun jadi lahan tatanén lantaran unsur hara anu rélatif loba. Conto tatanén anu bisa diusahakeun dina taneuh aluvial di antarana jagong, gandum, tiwu, kapas, béas, sayuran jeung tomat.

Conto taneuh aluvial di Indonésia nyaéta sapanjang aliran walungan Bengawan Solo, walungan Opak, jeung walungan Glagah. Taneuh aluvial umumna kawangun di daérah walunga gedé, salah sahiji conto lainna nyaéta taneun aluvial anu aya di walungan Nakdong, Korea Selatan.

Karakteristik Taneuh Aluvial 
Karakteristik taneuh aluvial bisa dibédakeun jadi dua nyaéta karakteristik fisik jeung karakteristik kimia. Anu jadi karakteristik fisikna di antarana:
 Taneuh aluvial miboga struktur taneuh anu pepel jeung liat atawa liat keusikan kalawan kandungan keusik kurang ti 50 %.
 Rupa-rupa morfologi saluyu jeung déposit sarta aktivitas éksogén di sabudeureunana.
 Tékstur taneuhna béda-béda boh sacara vertikal atawa horizontal.
 Warnana kulawu kalawan variasi lapisan organik.
 Aya di lamping sisi walungan atawa sisi walungan.
 Taneuhna miboga pori-pori lantaran téksturna liat.
 Porositas jeung téksturna alus keur tatanén.
Karakteristik kimia tanah alluvial nyaéta:

1. proposi nitrogen biasana saeutik.

2. proporsi, potasium fospat jeung basa anu cukup.

3. proporsi beusi oksida jeung kapur loba variasina.

Mangpaat Taneuh Aluvial 
Aya sababaraha mangpaat taneuh aluvial, utamana pikeun widang tatanén di antarana:
 ngagampangkeun irigasi keur para patani.
 Bisa dijadikeun lahan tatanén.
 Gampang nyerep cai.
 Alus pisan lamun dijadikeun lahan garapan.
 Cocok keur dipelakan rupa-rupa tatangkalan utamana tatangkalan tatanén.
 Bisa dijadikeun lahan palawija.

Referensi 

Taneuh
Sambel oncom nyaéta salah sahiji sambel khas urang sunda nu dijieun tina oncom. Oncom anu biasana sok di sambel nyaéta oncom hideung (anu maké bungkil suuk). sangkan ngenah jeung gampang direndos biasana oncomna dibeuleum atawa diseupan heula, bumbuna sederhana pisan nyaéta céngék, beuleum bawang beureum, uyah, gula beureum, cikur (lamun resep), jeung tomat.
Ngajieun sambel oncom teu hese, oncom anu beunang dibeuleum atawa diseupan direndos jeung bumbu, dicaian saeutik, terus digoréng sakeudeung (teu digoreng ogé teu nanaon, kumaha karesep).
Di Bandung, biasana sambel oncom didahar jeung kurupuk beureun atawa kurupuk mi koneng. Bisa ogé dipaké jang sambara tambahan jang bubur atawa kupat tahu atawa jang cocolan tahu atawa tempe goreng.